Споделете във...

Pinterest Linkedin

Как да си направим хубава домашна ракия? Този въпрос вълнува доста българи, любители на огнената напитка.

Не е тайна, че в почти всяко българско семейство има домашна ракия. Но каква е тайната, за да стане хубава?

Ето няколко съвета за хубава домашна ракия от bgfermer.bg.









За да стане добра, не трябва да се проявява лакомия и да ви е жал да изхвърлите от реколтата в двора – производството й става безупречно, когато се използват само здрави и добре узрели плодове.

При обирането задължително да се отделят загнилите, замърсените, надупчените. Въпреки че плодът ще бъде смачкан, при транспорта трябва да се вземат мерки за предпазването му от предварително смачкване.

Не бива да се чака, а преработката на плодовете да става веднага след брането и транспортирането им. След това, в зависимост от вида и състоянието на плодовете, е редно да се осигури добро смачкване или смилане.

При преработката на костилковите плодове задължително да се отделят костилките.

Съдовете, в които ще протича ферментацията да се монтират под навес или в помещение с отворени прозорци – не бива да са изложени на слънце.

Когато няма възможност за протичанена спонтанна ферментация; трябва задължително да се използва хлебна мая.

По време на алкохолната ферментация, кашата задължително да се разбърква 2-3 пъти на ден.

От преработката на плодовете до изваряване на ферментиралата плодова каша съдовете задължително да се покриват с капак или найлоново платно.

Изваряването трябва да става веднага след приключване на ферментацията.

При десетилацията да се поддържа нормален режим – той осигурява получаването на ракия с добри вкусови качества.

При еднократна дестилация задължително да се отделят първотокът и патоките.

При двукратната дестилация сирецът, който подлежи на дестилиране се разрежда с вода до 30 алкохолни градуса – задължително пак се отделят първотокът и патоките.

За да се предотврати изкипяване на кашат, казанът не бива да се препълва. Още по-сигурно е в кашата да се добави 0,5 л прясно мляко.

Когато кашата е много гъста, тя се разрежда с вода, за да се избегне образуването на нагар.

При корекцията на алкохолния градус е добре да се използва дестилирана или преварена вода.

Внасянето на водата става на порции във вид на тънка струя при постоянно разбъркване на ракията.

Когато дойде време за отлежаване на сварената ракия, едни избират стъклени, други – пластмасови съдове.

И в двата случая е много добре да се внасят по 2-3 г/литър стара суха дървесина от черница, дъб или акация.

Периодично да се претака 1/3 от обема на ракията и да се връща отново в съда – така се осигурява кислород за окисляване на екстрахираните от дървесината фенолни съединения.

При отлежаване на ракията периодично да се проверяват цветът и вкусът й, за да се избегне прекаленото загрубяване и влошаване на цветовата гама.